ตั้งครรภ์4สัปดาห์ค่ะเดินบ่อยเพราะต้องทำงานวันนี้ทีน้ำใสๆไหลออกมาจากช่องคลอดมีอาการป่วยท้องร่วมด้วยแบบนี้อันตรายมั้ยค่ะ
สวัสดีค่ะ การวินิจฉัยที่เป็นไปได้-การแท้งคุกคาม-การแท้งจริง เช่นแท้งสมบูรณ์หรือแท้งไม่สมบูรณ์-ท้องนอกมดลูก ทำให้มีตกขาวผิดปกติ ปวดหน่วงท้องน้อยการแท้งคุกคาม คือ การแท้งบุตรประเภทหนึ่ง ซึ่งทำให้มีเลือดไหลออกทางช่องคลอดขณะตั้งครรภ์โดยที่ปากมดลูกยังไม่เปิดออก ส่วนใหญ่มักเกิดในช่วงอายุครรภ์ไม่เกิน 20 สัปดาห์และอาจจะส่งผลให้หญิงตั้งครรภ์เสี่ยงต่อการสิ้นสุดการตั้งครรภ์หรือนำไปสู่การแท้งบุตรได้ แต่คำว่าการแท้งคุกคามเองนั้นยังไม่ใช่การแท้ง คือยังสามารถตั้งครรภ์ต่อไปได้ โดยอาการอาจมาด้วยปวดหน่วงท้องน้อย มีเลือดไหลจากช่องคลอด หรือเป็นตกขาวปนเลือด ตรวจภายในจะพบปากมดลูกปิด อัลตราซาวน์จะยังพบเด็กและหัวใจเด็กแนะนำไปพบสูตินรีแพทย์ใกล้บ้านให้เร็วที่สุด เพื่อทำการตรวจภายในร่วมกับอัลตราซาวน์เพื่อหาสาเหตุค่ะ ถ้ามีเลือดออกจากช่องคลอด และปวดหน่วงท้องน้อยมาก ควรรีบไปค่ะการดูแลตัวเองเบื้องต้น นอนหลับพักผ่อนให้เพียงพอ ลดการทำกิจกรรมที่กระทบกระเทือนต่อครรภ์ งดการทำงานหนักหรือยกของหนัก ไม่ควรเดินหรือยืนนาน ๆ หลีกเลี่ยงการมีเพศสัมพันธ์ชั่วคราว งดดื่มเหล้าและสูบบุหรี่ ลดความเครียดและความวิตกกังวล